Cuneiform Tablet KTK 19
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-i-mì-tí a-na wa-áš-ḫu-ru bu-zi-a ú IŠTAR-lá-ma-sí qí-bi₄-ma 3 GÍN KÙ.BABBAR ku-nu-ki-ni pì-lá-aḫ-IŠTAR na-áš-a-ku-nu-tí a-ma-kam <gap> na-áš-pár-tum ša a-bi-ni iš-tù a-lim{ki} i-li-kam na-áš-pár-tám šu-a-tí iš-tí pì-lá-aḫ-IŠTAR ku-un-kà-ma šé-bi₄-lá-nim 2-ší-ta qá-ar-na-a-tim pì-lá-aḫ-IŠTAR na-áš-a-ku-nu-tí Ì.GIŠ DU₁₀.GA a-ma-kam a-na a-na-aḫ-ì-lí ú pì-lá-aḫ-IŠTAR ma-li-a-ni-šu-nu šu-ma ṣú-ḫa-ru-um iš-tù za-al-pá e-ru-ba-am iš-tí pì-lá-aḫ-IŠTAR ṭù-ur-da-ni-šu ṣú-ḫa-ra-am kà-lá-ri-a-am a-na kà-lá-pu-tim i-ta-šu a-na a-na-aḫ-ì-lí pu-i a-dí-in qá-áb-li-tám ú-ḫu-úz-tám ša ḫi-iš-ta-aḫ-šu ú-bi-lu tí-ib-nam ta-e-ra-ma qá-áb-li-tám šé-ṣí-a-ni a-na wa-áš-ḫu-ru qí-bi₄-ma a-bu-ni a-ta ṣú-ùḫ-ru-um lá e-me-ṣí ur-ḫa-am iš-té-en₆ lá ta-ḫa-da-ar